স্টাফ রিপোর্টার ॥ বিএনপি-জামাত জোট কর্তৃক সারা দেশে সন্ত্রাস, নৈরাজ্য, জ্বালাও ও পেট্রোল বোমা দিয়ে মানুষ হত্যা এবং অব্যাহত হরতাল-অবরোধের প্রতিবাদে হবিগঞ্জে গণ-মিছিল করেছে ১৪ দল। গতকাল বিকেলে স্থানীয় বার লাইব্রেরী প্রাঙ্গণ থেকে মিছিলটি বের হয়ে প্রধান সড়ক প্রদক্ষিণ করে। পরে চৌধুরী বাজার পয়েন্টে পথ সভা অনুষ্ঠিত হয়। জাসদ, ওয়ার্কাস পার্ট, ন্যাপসহ ১৪ দলীয় জোটের বিভিন্ন নেতাকর্মীরা স্বতস্ফূর্তভাবে মিছিলে অংশগ্রহণ করেন। বক্তব্য প্রদানকালেও রাজপথে তারা বিএপি-জামাতের সকল অপচেষ্টার বিরুদ্ধে প্রতিরোধ গড়ার অঙ্গীকার ব্যক্ত করেন। জেলা আওয়ামীলীগের সভাপতি অ্যাডভোকেট মোঃ আবু জাহির এমপির সভাপতিত্বে সমাবেশে বক্তব্য রাখেন, জেলা আওয়ামীলীগের সাধারন সম্পাদক অ্যাডভোকেট আব্দুল মজিদ খান এমপি, সহ-সভাপতি আলমগীর চৌধুরী, জেলা জাসদের সাধারন সম্পাদক অ্যাডভোকেট তাজ উদ্দিন সুফি, ওয়ার্কাস পার্টির সভাপতি জালাল উদ্দিন ...